# Reserva índia La Jolla

La reserva índia La Jolla és una reserva índia de la tribu reconeguda federalment Banda La Jolla d'indis luiseños al nord del comtat de San Diego (Califòrnia). Té la seu a Pauma Valley (Califòrnia) i està governada per un consell tribal escollit democràticament de cinc membres.

## La reserva

Fou establida en 1875 per ordre executiva del President Ulysses S. Grant. Té una extensió de 9.998 acres amb una població de 390 habitants. Hi ha uns 700 membres tribals registrats.
Gran part de la terra de la reserva és feréstega i està cobert per plantes natives com el roure, que proporcionen glans per als aliments tradicionals com wiiwish. El riu San Luis Rey travessa la reserva. La reserva conté un càmping que està obert d'abril a octubre. El càmping consta de tres quilòmetres de canonada interna pel riu San Luis Rey.

## Origen del nom

La reserva es troba a North County (San Diego), que és diferent del barri de La Jolla a la ciutat de San Diego, Califòrnia. Els amerindis locals, els kumeyaay, anomenen al lloc mat kulaaxuuy [mat kəlaːxuːj], "terra de forats" (mat = "terra"). No se sap a quins "forats" es refereix, però podrien ser les coves al nivell del mar sobre els penya-segats que donen al nord, que són visibles des de les platges de La Jolla. Sembla que va ser traduït a l'espanyol com "La Jolla." Un origen alternatiu suggereix que el nom és una corrupció de l'espanyol la joya. Encara qüestionat pels estudiosos, aquest origen del nom és àmpliament citat en la cultura popular.

## Història

L'incendi de Poomacha (o de Mt. Palomar) es va iniciar a la reserva índia La Jolla, llavors s'escampà a Palomar Mountain i es va unir a Witch Fire, des d'on va entrar a Agua Tibia Wilderness. A causa del terreny escarpat va continuar cremant després que tots els altres focs d'octubre de 2007 fossin controlats, i no fou controlat completament fins al 9 de novembre de 2007. El foc va danyar el 92% de la reserva. Tots els residents van poder tornar a la reserva a la fi de 2008.

## Referències

* 1 2 3 "Tribal History." Arxivat 2013-12-02 a Wayback Machine. La Jolla Band of Luiseño Indians. (retrieved 8 May 2011)
* ↑ "2010-2011 Council Members." Arxivat 2012-04-08 a Wayback Machine. La Jolla Band of Luiseño Indians. (retrieved 8 May 2011)
* 1 2 California Indians and Their Reservations. Arxivat 2011-01-01 a Wayback Machine. San Diego State University Library and Information Access. 2010 (retrieved 8 May 2011)
* ↑ «La Jolla Indian Campground». Arxivat de l'original el 2011-07-13. [Consulta: 11 maig 2011].
* ↑ «Late October, 2007 California Wildfire Web Pages». FIRESCOPE: FIrefighting RESources of California Organized for Potential Emergencies, 09-11-2007. Arxivat de l'original el 2007-10-31. [Consulta: 10 novembre 2007].
* ↑ «Volunteerism, help of friends speed recovery of La Jolla tribe». San Diego Union-Tribune, 15-08-2008. [Consulta: 8 maig 2011].
* ↑ «Trial by Fire: The La Jolla Indian Disaster Regional Collaboration & Tribal Partnerships». San Diego Union-Tribune, 28-04-2010. Arxivat de l'original el 2012-03-25. [Consulta: 8 maig 2011].

## Enllaços externs

* La Jolla Band of Luiseño Indians Arxivat 2013-12-03 a Wayback Machine.
* Constitució de la Banda La Jolla d'indis luiseños, 1995
* Bandera de la reserva